section_heading: Pozadina i snimanje
paragraph_text: "Fascination" i "Win" snimljene su u prosincu 1974. godine u Record Plantu u New York Cityju. Visconti se potom vratio u London kako bi počeo miksati album, a Bowie je ostao u New Yorku. Bowie je iskoristio tu situaciju da kriomice u siječnju 1975. počne snimati s Johnom Lennonom; s njima je kao koproducent surađivao tonski majstor Harry Maslin.<ref> "Across the Universe" i "Fame", pjesme kojima je doprinio Lennon, snimljene su u Electric Lady Studiosu u New Yorku u siječnju 1975. godine. Uvrštene su na album umjesto prethodno snimljenih skladbi "Who Can I Be Now" i "It's Gonna Be Me", koje su kasnije objavljene kao bonus pjesme na reizdanjima albuma. Gitarski rif za "Fame", koji je osmislio Alomar, utemeljen je na njegovu aranžmanu za pjesmu "Foot Stompin'" doo-wop sastava the Flairs.